Daily View – (P.M.) – บล.กสิกรไทย
Daily View - (P.M.) - บล.กสิกรไทย
10 มิ.ย. 2559

เดินเกมกลยุทธ์บ่าย
สรุปภาวะตลาดเช้า
– SET Index ปรับเพิ่มขึ้น 0.68 จุด (0.05%) ปิดภาคเช้าที่ 1,436.33 จุด ด้วยมูลค่าการซื้อขาย 17,972.47 ลบ.
– Most Positive Impact: BAY (0.39 จุด) ADVANC (0.31 จุด) SCC (0.25 จุด)
– Most Negative Impact: PTTEP (-0.31 จุด) PTT (-0.3 จุด) CPALL (-0.24 จุด)
 
แนวโน้มตลาดบ่าย
– ภาพตลาดยังดูแข็งแกร่ง แรงกดดันจากลุ่มพลังงานไม่ได้มากอย่างที่กังวลไว้ในตอนแรก ในขณะที่กลุ่มธนาคารฯชะลอการปรับลดลงและเริ่มฟื้นตัวได้ตามคาด กลายเป็นตัวดึงให้ SET Index สามารถขยับมาปิดในแดนบวกได้ มองการเคลื่อนไหวของดัชนีในช่วงบ่าย คาดว่าจะอยู่ในกรอบ 1,433 – 1,438 จุด โดยดัชนีไม่ควรปิดตัวต่ำกว่า 1,433 จุด ไม่งั้นจะเป็นสัญญาณลบทางเทคนิคต่อเนื่องไปถึงสัปดาห์หน้า
– กลุ่มธนาคารฯซึ่งมีการปรับลงมาอย่างหนักในช่วง 2 วันก่อนหน้ากว่า 2.7% มองเป็นโอกาสในการให้เข้าเก็บสะสมเพิ่ม โดย SCB ยังเป็นตัวเด่นสุดในกลุ่ม
– สัปดาห์หน้าติดตามการประชุมคณะกรรมการนโยบายการเงิน ธนาคารกลางสหรัฐหรือ FOMC Meeting (14-15 มิ.ย.59) โดยตลาดให้น้ำหนักว่า Fed จะยังคงดอกเบี้ยไว้ที่ 0.25-0.50% ต่อไป แต่สิ่งที่ต้องติดตามคือ การแถลงของประธาน Fed ภายหลังการประชุม คาดว่าจะมีสัญญาณที่สามารถชี้นำได้ว่า Fed จะขึ้นดอกเบี้ยอีกครั้งเมื่อไหร่ รวมไปถึงให้ติดตามการรายงานคาดการณ์ดอกเบี้ยของคณะกรรมการ Fed (Dot Plot) ซึ่งจะบ่งบอกว่า Fed มีมุมมองในการขึ้นดอกเบี้ยในปีนี้ว่าจะขึ้น 1 หรือ 2 ครั้ง
– ด้วย Fund Flow ที่ยังคงเป็นขาเข้า ทำให้การปรับฐานที่เกิดขึ้นจะเป็นเพียงแค่ระยะสั้นก่อนที่จะดีดกลับมาปรับเพิ่มขึ้นอีกครั้ง หุ้นเด่นจึงยังคงเป็น HMPRO ส่วนกลยุทธ์อื่นๆ SCB มองว่าการลงที่รุนแรงในช่วง 2 วันที่ผ่านมาเป็นโอกาสในการสะสมเพิ่ม ด้านชุดหุ้นเด่น AP CK BLA CPF COM7 KCE IVL PTTGC สามารถถือต่อเพื่อ Let Profit Run และอาจตั้งระดับขายทำกำไรไว้ในกรณีที่ราคาปรับลดลง (Trailing Stop) เพื่อเป็นการรักษาผลกำไร
– หุ้นแนะนำ: HMPRO SCB CK IVL KCE AP
– หุ้นเก็งกำไรระยะสั้น: –
 
Alternative Trading :
– SET50 Futures : รอ Follow Short เมื่อดัชนีหลุด 908 จุดเพื่อทำกำไรที่ 899 จุด ตัดขาดทุน 912 จุด
– Single Stock Futures : สถานะ Long IVLM16  ที่ 33.5 บาท ถือต่อเพื่อปิดทำกำไรที่ 36 บาท
– HMPR11C1612A : ได้ของที่ 0.68 บาท ถือลุ้นทำกำไรที่ 0.75 บาท ตัดขาดทุนที่ 0.64 บาท